Kliima juurde tagasi pöördudes on selge, et ühe ööpäevaga ei saa süsinikdioksiidi sisaldus atmosfääris põhimõtteliselt väga palju muutuda, kui läheduses just mõni vulkaan ei purska. Ometi võib õhutemperatuuri ööpäevas kõikuda näiteks Eestiski üle 20 kraadi. See on vaid üks lihtne näide, mis illustreerib tõsiasja, et kliima ei kujune mitte üks-üheses põhjuse ja tagajärje vahelises  seoses, vaid see on kompleksne protsess, kus on palju muutujaid.